CELEX: 52015PC0474
Language: lv
Date: 2015-10-01
Title: Priekšlikums PADOMES REGULA par zvejas iespēju iedalīšanu saskaņā ar protokolu, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku

EIROPAS KOMISIJA
            Briselē, 1.10.2015
            COM(2015) 474 final
            2015/0228(NLE)
            Priekšlikums
            PADOMES REGULA
            par zvejas iespēju iedalīšanu saskaņā ar protokolu, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Padome ir pilnvarojusi Eiropas Komisiju Eiropas Savienības vārdā risināt sarunas par tā protokola atjaunošanu, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku. Šīm sarunām noslēdzoties, 2015. gada 10. jūlijā Puses parafēja jaunu protokolu. Tas aptver četru gadu laikposmu, sākot no 14. pantā noteiktās provizoriskās piemērošanas dienas, proti, no šā jaunā protokola parakstīšanas dienas.
            
            
               Protokola mērķis ir piešķirt zvejas iespējas Eiropas Savienības kuģiem Mauritānijas ūdeņos, ņemot vērā pieejamos zinātniskos novērtējumus, it īpaši no Centrālaustrumu Atlantijas zvejniecības komitejas (CECAF), un ievērojot Starptautiskās Atlantijas tunzivju saglabāšanas komisijas (ICCAT) zinātniskos atzinumus un ieteikumus, kā arī saskaņā ar pieejamo pārpalikumu. Komisijas nostāja sarunās bija balstīta arī uz provizorisku jauna protokola noslēgšanas iespējamības novērtējumu, kuru veica neatkarīgi eksperti. 
            
            
               Mērķis turklāt ir pastiprināt Eiropas Savienības un Mauritānijas Islāma Republikas sadarbību, lai izveidotu tādas partnerattiecības, kurās abu Pušu interesēs ir izstrādāt ilgtspējīgu zivsaimniecības politiku un nodrošināt zvejas resursu atbildīgu izmantošanu Mauritānijas Islāma Republikas zvejas zonā.
            
            
               Protokolā paredzētas zvejas iespējas šādās kategorijās:
            
            
               –1. kategorija. Vēžveidīgo (izņemot langustus un krabjus) zvejas kuģi: 5000 t un 25 kuģi;
            
            
               –2. kategorija. Melnā heka zvejas traleri (izņemot saldētājtralerus) un kuģi zvejai ar grunts āķu jedām: 6000 t un 6 kuģi;
            
            
               –3. kategorija. Bentisko sugu (izņemot melno heku) zvejas kuģi, kas nezvejo ar trali: 3000 t un 6 kuģi;
            
            
               –4. kategorija. Tunzivju seineri: 12 500 t (atsauces daudzums) un 25 kuģi;
            
            
               –5. kategorija. Kuģi tunzivju zvejai ar makšķerēm un kuģi tunzivju zvejai ar āķu jedām: 7500 t (atsauces daudzums) un 15 kuģi;
            
            
               –6. kategorija. Pelaģiskās zvejas saldētājtraleri: 247 500 t un 19 kuģi;
            
            
               –7. kategorija. Pelaģiskās zvejas kuģi, kas nav saldētājkuģi: 15 000 t (šajā kategorijā izmantoto daudzumu atvelk no 6. kategorijai paredzētā daudzuma) un 2 kuģi. 
            
            
               Būtu jānosaka šo zvejas iespēju sadalījums dalībvalstīm. Pamatojoties uz iepriekšminēto, Komisija ierosina Padomei pieņemt še pievienoto regulas priekšlikumu.
            
            
               2.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Vērtējot 2012.–2014. gada protokolu, notika apspriedes ar ieinteresētajām personām. Tehnisko sanāksmju laikā apspriedes notikušas arī ar dalībvalstu ekspertiem. Šajās apspriedēs secināts, ka ir lietderīgi atjaunot zivsaimniecības nolīgumu un noslēgt zivsaimniecības protokolu ar Mauritānijas Islāma Republiku.
            
            
               3.PRIEKŠLIKUMA JURIDISKIE ASPEKTI
            
            
               Šī procedūra ir uzsākta līdztekus procedūrām, kas attiecas uz Padomes lēmumu par minētā protokola parakstīšanu un provizorisku piemērošanu un Padomes lēmumu par minētā protokola noslēgšanu.
            
            
               4.IETEKME UZ BUDŽETU
            
         
         
            
               Ikgadējā finansiālā ieguldījuma summa ir EUR 59 125 000, un to veido:
            
            
               a) ikgadēja EUR 55 000 000 liela maksa par piekļuvi 261 500 tonnu lielai kopējai pieļaujamajai nozvejai protokola 1., 2., 3., 6. un 7. zvejas kategorijā un 20 000 tonnu lielam atsauces daudzumam 4. un 5. zvejas kategorijā; 
            
            
               b) ikgadējs EUR 4 125 000 liels atbalsts Mauritānijas Islāma Republikas zivsaimniecības nozares politikas veidošanai. Šis atbalsts ir saskaņā ar valsts politikas mērķiem zivsaimniecības jomā un jo īpaši ar Mauritānijas Islāma Republikas vajadzībām zinātniskās un tehniskās sadarbības atbalstīšanas jomā, apmācības, zvejas uzraudzības, vides aizsardzības un attīstībai vajadzīgās infrastruktūras jomā.
            
            
               2015/0228 (NLE)
            
            
               Priekšlikums
            
            
               PADOMES REGULA
            
            
               par zvejas iespēju iedalīšanu saskaņā ar protokolu, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Padome 2006. gada 30. novembrī pieņēma Regulu (EK) Nr. 1801/2006, lai noslēgtu Partnerattiecību nolīgumu zivsaimniecības nozarē starp Eiropas Kopienu un Mauritānijas Islāma Republiku
                  1
                (turpmāk "partnerattiecību nolīgums").
            
            
               (2)2015. gada 10. jūlijā Savienība un Mauritānijas Islāma Republika parafēja jaunu protokolu, kas pievienots partnerattiecību nolīgumam (turpmāk "protokols"). Ar šo protokolu Savienības kuģiem tiek piešķirtas zvejas iespējas Mauritānijas Islāma Republikas jurisdikcijā esošajā zvejas zonā.
            
            
               (3)Padome [..] pieņēma Lēmumu (ES) [..]
                  2
                par minētā protokola parakstīšanu un provizorisku piemērošanu.
            
            
               (4)Ir jānosaka metode zvejas iespēju iedalīšanai dalībvalstīm protokola piemērošanas laikā.
            
            
               (5)Saskaņā ar Padomes Regulas (EK) Nr. 1006/2008
                  3
                10. panta 1. punktu, ja konstatē, ka zvejas iespējas, kas Savienībai piešķirtas saskaņā ar protokolu, tiek izmantotas nepilnīgi, Komisija par to informē attiecīgās dalībvalstis. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā nepilnīgi izmanto tiem pieejamās zvejas iespējas. Šis termiņš būtu jānosaka.
            
            
               (6)Šī regula būtu jāpiemēro no protokola parakstīšanas dienas,
            
            
               (7)
            
            
               IR PIEŅĒMUSI ŠO REGULU.
            
            
               1. pants
            
         
         
            
               1.Zvejas iespējas, kas noteiktas protokolā, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (turpmāk "protokols"), dalībvalstīm iedala šādi:
            
            
               (a)1. kategorija. Vēžveidīgo (izņemot langustus un krabjus) zvejas kuģi 
            
            
            
                     
                        Spānija
                     
                  
                  
                     
                           4150 t
                     
                  
               
                     
                        Itālija
                     
                  
                  
                     
                           600 t
                     
                  
               
                     
                        Portugāle
                     
                  
                  
                     
                           250 t
                     
                  
               
            
               Šajā kategorijā Mauritānijas ūdeņos vienlaikus drīkst izvietot ne vairāk kā 25 kuģus.
            
            
            
               (b)2. kategorija. Melnā heka zvejas traleri (izņemot saldētājtralerus) un kuģi zvejai ar grunts āķu jedām 
            
            
            
                     
                        Spānija
                     
                  
                  
                     
                        6000 t
                     
                  
               
            
               Šajā kategorijā Mauritānijas ūdeņos vienlaikus drīkst izvietot ne vairāk kā 6 kuģus. 
            
            
               (c)3. kategorija. Bentisko sugu (izņemot melno heku) zvejas kuģi, kas nezvejo ar trali 
            
            
            
               Spānija
                     3000 t
            
            
            
               Šajā kategorijā Mauritānijas ūdeņos vienlaikus drīkst izvietot ne vairāk kā 6 kuģus. 
            
            
            
               (d)4. kategorija. Tunzivju seineri
            
            
         
         
            
               Spānija                     
                     17 (gada) licences
            
            
               Francija
                     8 (gada) licences
            
            
               (e)5. kategorija. Kuģi tunzivju zvejai ar makšķerēm un kuģi tunzivju zvejai ar dreifējošām āķu jedām
            
            
            
               Spānija
                     14 (gada) licences
            
            
               Francija
                     1 (gada) licence
            
            
               (f)6. kategorija. Pelaģiskās zvejas saldētājtraleri
            
            
            
               Vācija
                     12 560 t
            
            
               Francija
                     2615 t
            
            
               Latvija
                     53 913 t
            
            
               Lietuva
                     57 642 t
            
            
               Nīderlande
                     62 592 t
            
            
               Polija
                     26 112 t
            
            
               Apvienotā Karaliste
                     8531 t
            
            
               Īrija
                     8535 t
            
            
            
               Katrā protokola spēkā esības gadā dalībvalstu rīcībā ir šāds ceturkšņa licenču skaits:
            
            
            
               Vācija
                     4
            
         
         
            
               Francija
                     2
            
            
               Latvija
                     20
            
            
               Lietuva
                     22
            
            
               Nīderlande
                     16
            
            
               Polija
                     8
            
            
               Apvienotā Karaliste
                     2
            
            
               Īrija
                     2
            
            
            
            
            
               Ja konkrētas licences varētu tikt nodotas citu dalībvalstu rīcībā, dalībvalstis par to informē Komisiju.
            
            
            
               Šajā kategorijā Mauritānijas ūdeņos vienlaikus drīkst izvietot ne vairāk kā 19 kuģus.
            
            
            
            
               (g)7. kategorija. Pelaģiskās zvejas kuģi, kas nav saldētājkuģi
            
            
               Īrija
                     
                     
                     15 000 t
            
            
            
               Neizmantošanas gadījumā šīs zvejas iespējas tiek pārceltas uz 6. kategoriju, saglabājot iepriekšējā iedalījuma proporcijas. Īrija protokola spēkā esības laikā vēlākais līdz katra gada 1. jūlijam informē Komisiju par to, vai šīs zvejas iespējas varētu kļūt pieejamas citām dalībvalstīm.
            
            
               2. Ja ar 1. punktā minēto dalībvalstu iesniegtajiem zvejas atļauju pieprasījumiem protokolā paredzētās zvejas iespējas tiek izmantotas nepilnīgi, Komisija izskata jebkuras citas dalībvalsts iesniegtus zvejas atļauju pieprasījumus saskaņā ar Regulas (EK) Nr. 1006/2008 10. pantu.
            
         
         
            
               3.Regulas (EK) Nr. 1006/2008 10. panta 1. punktā minētais termiņš, kādā dalībvalstīm ir jāapstiprina, ka tās nepilnīgi izmanto saskaņā ar nolīgumu piešķirtās zvejas iespējas, ir desmit darbdienas no dienas, kad Komisija tām ir paziņojusi, ka to zvejas iespējas tiek izmantotas nepilnīgi.
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. 
            
            
               To piemēro no protokola parakstīšanas dienas.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  Padomes 2006. gada 30. novembra Regula (EK) Nr. 1801/2006, lai noslēgtu Partnerattiecību nolīgumu zivsaimniecības nozarē starp Eiropas Kopienu un Mauritānijas Islāma Republiku (OV L 343, 8.12.2006., 1. lpp.).
               
               
                  
                     (2)
                  Padomes Lēmums (ES) [..] par to, lai Eiropas Savienības vārdā parakstītu un provizoriski piemērotu protokolu, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (OV L [..], [..], [..]. lpp.).
               
               
                  
                     (3)
                  Padomes 2008. gada 29. septembra Regula (EK) Nr. 1006/2008 par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem un ar ko groza Regulas (EEK) Nr. 2847/93 un (EK) Nr. 1627/94 un atceļ Regulu (EK) Nr. 3317/94 (OV L 286, 29.10.2008., 33. lpp.).